CENTRUM  PORADENSTVA  A  PREVENCIE
Bakalárska 2, 971 01  Prievidza




Z á p i s n i c a
z pracovného stretnutia výchovných a kariérových poradcov základných, stredných škôl okresu Prievidza konaného dňa 08.10.2026 o 8:30 v CPP Prievidza, Bakalárska 2

Prítomní: výchovní poradcovia a kariéroví poradcovia základných a stredných škôl okresu Prievidza, odborní zamestnanci CPP Prievidza

Program:
1. Otvorenie
2. Informácie  medzi VP stredných a základných škôl v okrese Prievidza (ako prebehli prijímacie skúšky, kritéria prijímacích skúšok a dilemy, ohlasy v jednotlivých školách)
3. Aktuálne informácie ohľadom Podporných opatrení platných od 9/2026 (PhDr. Rohovská)
4. Informácie ohľadom podpory 3.stupňa (CPP), detí so ŠVVP
Časť Kariérový poradca 
5. Predstavenie nového preventívneho programu pre 8. a 9. ročník: Moja budúcnosť, moja cesta
6. Inšpirácie z konferencie - Národnej ceny kariérového poradenstva 2026: Krátke zhrnutie kľúčových myšlienok a trendov z pripravovanej konferencie (bude zaradené v závislosti od finálneho potvrdenia registrácie).
7. Výmena skúseností z realizácie KVKP v školách v okrese Prievidza
8. Metodické konzultácie s odbornými zamestnancami CPP /individuálne podľa potreby/
9. Diskusia
10. Záver


K bodu 1:
Pracovné stretnutie výchovných a kariérových poradcov okresu Prievidza otvorila a viedla Mgr. Eva Bartová, ktorá privítala všetkých prítomných, a následne ich oboznámila s programom a organizačnými náležitosťami pracovného stretnutia. Následne všetkých požiadala o aktualizáciu mailových kontaktov ako aj o kontrolu personálneho obsadenia jednotlivých pozícií PZ a OZ na školách. 

K bodu 2:
Mgr. Bartová následne udelila slovo výchovným poradcom stredných škôl okresu Prievidza a požiadala ich o krátke predstavenie aktuálnych informácií týkajúcich sa prijímacieho konania pre školský rok 2026/2027.

Ako prvá sa predstavila Mgr. Majtánová z SOŠ obchodu a služieb Kalinčiaka 1 v Prievidzi, ktorá priniesla informácie:
· informovala prítomných o veľkom počte žiakov so ŠVVP na rizikových pracoviskách a požiadala prítomných o adresnejšiu koordináciu uchádzačov o štúdium pri výbere študijných či učebných odborov,
· poďakovala za vzájomnú spoluprácu a možnosť zúčastniť sa na burzách stredných škôl.

Ďalej dostal slovo PhDr. Revay, v zastúpení za Mgr. Rusovú zo Strednej odbornej školy v Novákoch, ktorý:
· prítomných informoval o plnom obsadení všetkých študijných odborov,
· informoval o nižšom počte prijímaných študentov v školskom roku 2027/2028.

Následne Mgr. Bartová dala slovo Mgr. Borákovej z Piaristickej spojenej školy F. Hanáka v Prievidzi, ktorá zúčastnených informovala o:
· plnej obsadenosti všetkých študijných odborov,
· kritériá prijímacieho konania sú zverejnené na webovom sídle školy, 
· DOD je naplánovaný na termín 11.02.2027.

Ďalej dostala slovo Mgr. Faráriková z Gymnázia V. B. Nedožerského v Prievidzi, ktorá:
· prítomným poďakovala za aktívnu spoluprácu,
· informovala o DOD, ktorý je naplánovaný na december 2026 (sobota), pričom presný termín bude upresnený a dostatočne vopred zverejnený na webe školy.

Následne dostala slovo Mgr. Olejárová z Obchodnej akadémie v Prievidzi, ktorá taktiež informovala o:
· v budúcom školskom roku 2027/2028 bude prijatých cca 70 študentov do 1. ročníka odboru Obchodná akadémia,
· cca 30 študentov bude prijatých do bilingválnej triedy,
· DOD je naplánovaný na mesiac november 2026 (štvrtok) – termín bude upresnený a v 1. polovici mesiaca január 2027,
· poďakovala za pozvania do škôl v rámci realizácie prezentácií stredných škôl.

V rámci programu dostala slovo aj Ing. Mikulová zo Strednej odbornej školy, Polytechnickej v Prievidzi, ktorá:
· informovala o troch voľných miestach v študijnom odbore Mechanik strojov a zariadení,
· DOD je naplánovaný na 5.12.2026 (sobota) a 6.02.2027 (sobota), pričom pozvánky budú včas rozposlané,
· poďakovala všetkým kolegom za spoluprácu.





Ďalej dostala slovo Mgr. Macková, v zastúpení za Ing. Ludvigovú zo Strednej zdravotníckej školy v Prievidzi, ktorá prítomných informovala o:
· v školskom roku 2027/2028 budú otvorené dve triedy v študijnom odbore Praktická sestra v počte 21 študentov,
· prijímacie skúšky budú realizované z predmetov Slovenský jazyk a literatúra, Biológia,
· pri testovaní T9 je pri dosiahnutom počte bodov vo výške 80 % uchádzač prijatý bez prijímacích skúšok,
· pri zhoršenej klasifikácii zo správania je pri prijímacom konaní odrátaných 20 bodov,
· DOD je naplánovaný na 16.11.2026.

V závere pred prítomných predstúpila Mgr. Vrecková, v zastúpení za Mgr. Švajlenovú z SOŠ Lipová 8 v Handlovej, ktorá zúčastneným priblížila informácie:
· DOD je naplánovaný na 10.12.2026 od 13:00 do 17:00 hod. a 4.02.2027 od 13:00 do 17:00 hod.

Na konci 2. bodu programu Mgr. Jančová (ZŠ Nitrianske Rudno) a Mgr. Beňová (ZŠ Diviaky nad Nitricou) všetkých prítomných oboznámili a zároveň pozvali na prezentáciu stredných škôl, ktorá je realizovaná v priestoroch Domu kultúry v Nitrianskom Rudne dňa 19.11.2026 o 15:15 hod.

K bodu 3:

Mgr. Bartová v ďalšom bode programu dala slovo PhDr. Rohovskej – riaditeľke CPP Prievidza, ktorá prítomným priniesla informácie ohľadom Podporných opatrení platných od 9/2026. 

K bodu 4:

PhDr. Rohovská a Mgr. Bartová následne prítomných informovali o podpore 3. stupňa (CPP), a rovnako aj o špecifikách práce s deťmi so ŠVVP. Všetky materiály sú priložené ako prílohy k Zápisnici.



Časť Kariérový poradca 

K bodu 5:

Pracovné stretnutie kariérových poradcov základných a stredných škôl okresu Prievidza otvorila a viedla PhDr. et PaedDr. Barbora Katrenčíková, ktorá prítomných privítala, oboznámila ich s organizačnými informáciami, požiadala o doplnenie či kontrolu mailových kontaktov.
PhDr. et PaedDr. Katrenčíková následne  prešla k predstaveniu nového preventívneho programu pre 8. a 9. ročník: Moja budúcnosť, moja cesta. 
[bookmark: _GoBack]Kariéroví poradcovia boli taktiež informovaní o:
1. Predkladaný preventívny program je fixne stanovený na 4 stretnutia, pričom nie je možná ich redukcia ani modifikácia. Ide o nadväzujúci preventívny program, ktorý vychádza z etablovaného preventívneho programu Nájdi svoju cestu za kariérou pre 7. ročník ZŠ,
2. Preventívny program Moja budúcnosť, moja cesta pre 8. a 9. ročník ZŠ bude prioritne realizovaný v základných školách bez odborných zamestnancov (členov ŠPT) alebo s vyšším počtom žiakov so ŠVVP a zo sociálne znevýhodňujúceho prostredia za aktívnej účasti školského kariérového poradcu,
3. V školách, kde funguje ŠPT (školský podporný tím), bude realizácia preventívneho programu prebiehať vo forme metodickej podpory zo strany kariérovej poradkyne CPP a podľa individuálnej dohody,
4. Kluby kariérového poradenstva budú fungovať od januára 2027 vo štvrtky od 14:00 do 17:00 hod. Prihlasovať sa na jednotlivé termíny Klubu KP môžu žiaci primárne 7. a 8. ročníka ZŠ prostredníctvom školského kariérového/výchovného poradcu. Na jeden termín môže prísť iba jedna trieda (nemiešajú sa ročníky ani školy). Všetky informácie sú dostupné na webe CPP: https://www.cpp-pd.sk/inpage/karierova-vychova/
5. Plány práce Kariérového poradcu je potrebné elektronickou formou poslať do 23.10.2026 na mail: katrencikova@cpp-pd.sk alebo katrencikova.barbora@gmail.com

K bodu 6:

PhDr. et PaedDr. Barbora Katrenčíková následne prítomných oboznámila o inšpiráciách z konferencie Národnej ceny kariérového poradenstva 2026, v rámci ktorej bolo ocenené aj Gymnázium V. B. Nedožerského v Prievidzi na čele s Mgr. Farárikovou, ktorá v krátkosti predstavila hlavné myšlienky oceneného projektu.

K bodu 7:

Ďalej nasledovala výmena skúseností z realizácie KVKP v školách v okrese Prievidza.

K bodu 8:

Metodické konzultácie s odbornými zamestnancami CPP prebiehali individuálne podľa potreby počas celého stretnutia.

K bodu 9:

	Diskusia prebiehala priebežne, v rámci celého pracovného stretnutia.

K bodu 10:
PhDr. et PaedDr. Katrenčíková na záver pracovného stretnutia poďakovala všetkým zúčastneným kariérovým poradcom za účasť, plodnú a efektívnu spoluprácu a zaželala im príjemné a pohodové dni.
Prievidza 12.10.2026
Zapísala: PhDr. et PaedDr. Katrenčíková
							            PhDr. Jana Rohovská
							          riaditeľka CPP Prievidza
